**NARAVOSLOVJE 6. razred Sonja Najman Vedenik**

4. TEDEN: 6. 4. – 10. 4. kontakt:**sonja.najman-vedenik@os-dob.si**

**Pozdravljena učenka, pozdravljen učenec!**

**NALOGE OD 3. TEDNA:**

1. Pregled zapiskov in prepis snovi (eni razredi obvezno).
2. Ogled filmčkov in izdelan IZDELEK.
3. Preveri, ali si vse uredil za prva dva tedna.

**NALOGE ZA 4. TEDEN:**

1. **Oglej si filme. Prepiši preostalo snov v zvezek.**

**Tega mi NE POŠILJAJ!!**

**VSAK JE SAM ZASE ODGOVOREN, DA IMA CELOTEN ZAPIS V ZVEZKU, ampak se zavedajte, da je to snov, ki jo boste morali znati in bo v vsakem primeru preverjena in ocenjena.**

1. **S pomočjo učbenika (preberi snov na strani 21, 22, 23) v zvezek narišeš ENO ELEKTRARNO (razen sončne), in na njej označiš TURBINO IN GENERATOR.**

Tokrat mi ni potrebno NIČ POŠILJATI!

**SHRANI SVOJ IZDELEK OD PREJŠNJEGA TEDNA (v mapico), saj bi ga rada na koncu razstavila, če pa pošiljate fotografije, niso teko lepe, kot so izdelki v resnici.**

**Večina vas uspešno napreduje, vidim, da se zelo trudite!**

**Zavedajte se, da bo znanje preverjeno in ocenjeno. In vsak vaš napor šteje!!**

**4. TEDEN: 6. 4. 2020 – 10. 4. 2020**

**Oglej si te tri kratke filmčke (reklame).**

Predvsem se sprašuj, kakšno bi bilo naše življenje, če ne bi odkrili elektrike.

**Po končanih filmih pa je drugo pomembno vprašanje: kje pa pridobivamo elektriko?**

<https://www.youtube.com/watch?v=P281f14R0-I>

<https://www.youtube.com/watch?v=rmNV7J-kQYQ>

<https://www.youtube.com/watch?v=ZqN9VWb75D0>

**Novi naslov – ZAPIS V ZVEZEK**

**ELEKTRARNE**

**Človek je za svoje vsakdanje delovanje povsem odvisen od električne energije. Le-to pridobiva s pomočjo različnih ELEKTRARN.**

**ELEKTRARNA** – neke vrste tovarna, v kateri se prideluje električna energija.

**Večina elektrarn ima dva zelo pomembna dela:**

**TURBINA – je stroj, ki ima premične dele, ki se vrtijo (deluje na mehansko energijo) in ta poganja generator.**

**GENERATOR – je stroj, ki pretvarja mehansko energijo iz turbine v električno.**

1. **VETRNA ELEKTRARNA**

**VIR ENERGIJE:** Sonce (ker ustvarja veter)

**PRETVARJANJE:**

**toplotna energija (sonca) → mehanska energija (turbina) → generator → električna energija**

**V SLOVENIJI:** imamo nekaj vetrnih elektrarn, predvsem v območju pihanja burje, na Primorskem.

1. **VODNA ELEKTRARNA (HIDROELEKTRARNA, ELEKTRARNA NA VALOVANJE, NA MORSKE TOKOVE, NA PLIMOVANJE)**

**VIR ENERGIJE:**

1. **HIDROELEKTRARNA** – Sonce (ker poganja vodni krog – vodni tok)
2. **ELEKTRARNA NA VALOVANJE** – Sonce (preko vetra in morskih tokov)
3. **NA MORSKE TOKOVE** – (Sonce – ogrevanje morja)
4. **NA PLIMOVANJE** – (Luna)

**PRETVARJANJE:**

**toplotna energija (sonca – vodni krog) → mehanska energija (turbina) → generator → električna energija**

**V SLOVENIJI:** imamo veliko hidroelektrarn, predvsem na Savi, Dravi, Soči …

1. **TERMOELEKTRARNA**

**VIR ENERGIJE:** Sonce (premog = fotosinteza)

**PRETVARJANJE:**

**kemijska energija (premog gori) → toplotna energija (segreva vodo, ki izpareva – vodna para) → mehanska energija (turbina) → generator → električna energija**

**V SLOVENIJI:** imamo nekaj termoelektrarn, čeprav se v zadnjem času opuščajo in zapirajo (zaradi globalne zatoplitve), imamo jih še v Šoštanju in Trbovljah.

1. **JEDRSKA ELEKTRARNA**

**VIR ENERGIJE:** Zemlja (radioaktivne rude)

**PRETVARJANJE:**

**jedrska energija (radioaktivni razpad) → toplotna energija (segreva vodo, ki izpareva – vodna para) → mehanska energija (turbina) → generator → električna energija**

**V SLOVENIJI:** imamo eno jedrsko elektrarno, v Krškem - JEK

1. **SONČNA ELEKTRARNA**

**VIR ENERGIJE:** Sonce (svetlobna energija)

**PRETVARJANJE:**

**svetlobna energija Sonca → električna energija**

**V SLOVENIJI:** mnoge hiše, šole in podobne inštitucije vgrajujejo sončne elektrarne (sončne celice), saj s tem pridobivajo »čisto« energijo (iz obnovljivih virov in z zelo malo onesnaževanja)

**Kot rečeno, ta teden moraš samo pogledati filmčke in prepisati snov. Sliko elektrarne nariši v svoj zvezek in mi jo ni treba pošiljati.** Bom pa sčasoma preverila, ali imaš vse zapiske urejene.

**Želim ti uspešno delo!**